રેટિંગ એજન્સિ મૂડીઝે સાવચેત કર્યા છે કે પેટ્રોલ, ડીઝલ પર આબકારી જકાતમાં કોઇપણ પ્રકારના ઘટાડા પ્રત્યે સરકારી ખર્ચમાં એટલો જ ઘટાડો ન કરવામાં આવશે તો રાજકોષીય નુકસાન ખરાબ રીતે પ્રભાવિત થશે. પેટ્રોલ અને ડીઝલની કિંમતો નીચી લાવવા માટે આ સમયે સરકાર પર આબકારી જકાતમાં ઘટાડો કરવાનું દબાણ વધી રહયું છે. મોંઘવારી હોવા છતાં મે માસમાં પેટ્રોલ અને ડીઝલની માગમાં રેકોર્ડ વધારો નોંધાયો હતો.